El Santo

Rodolfo Guzmán Huerta (naskiĝis la 23-an de septembro 1917 en Tulancingo, Hidalgo ; mortis la 5-an de februaro 1984), konata kiel El Santo (la Sanktulo), estis meksika "real-viva superheroo", luktisto kaj aktoro (maskita).

Li famiĝis pro la rolulo, al kiu li dediĉis sian tutan vivon. Rodolfo gajnis la kromnomon Santo, El Enmascarado de Plata ( hispane por "La Sankta, Arĝent-Maskita Viro" ), neniam forigis sian maskon publike (li faris tion nur unufoje - en januaro 1984, dum televida programo, semajnon antaŭ sia morto  ), kaj laŭ legendo, li eĉ dormis kun ĝi surmetita. Fakte, li estis entombigita kun sia masko surmetita.

La rolulo El Santo ( hispane por "Sanktulo ") estis tiel fama kiel Zorro kaj, kiel li, kreis la sintenon de "bono triumfanta super malbono." El Santo fariĝis ikono de meksika popkulturo por la generacioj de la 1950-aj kaj 1960-aj jaroj, kaj la plej multaj infanoj identiĝis kun lia rolulo.

 Kariero 
maldekstre|eta|Fotoj de El Santo de la komenco de lia kariero ĝis fariĝanta la "arĝentmaskulon"
Li estas unu el la plej famaj kaj ikonecaj meksikaj luktistoj, nomata unu el la "plej grandaj legendoj de meksikaj sportoj." Lia luktada kariero daŭris preskaŭ kvin jardekojn, dum kiuj li fariĝis popola heroo kaj simbolo de justeco por la simpla homo per siaj aperoj en luktofilmoj kaj bildstrioj rakontantaj fikciajn rakontojn pri la batalo de El Santo por justeco. Li ĉefrolis aŭ ludis subtenajn rolojn en almenaŭ 52 filmoj inter 1958 ĝis 1982.

Dum sia kariero, li ĉefe konkuris en Empresa Mundial de Lucha Libre. Li estas meritigita pro popularigado de luktado en Meksiko same kiel Rikidōzan faris en Japanio. La filo de Guzmán sekvis lin en luktadon sub la kromnomo El Hijo del Santo (Filo de Santo). En 2018, WWE enkondukis lin en ĝian Halon de Famo en la kategorio "Heredaĵo".

 Referencoj 

 Eksteraj ligiloj 


 La Filmoj de El Santo, El Enmascarado De Plata
 Santo kaj amikoj
 Santo-biografio kun emfazo pri lia filma laboro ĉe (re)Search my Trash
 El Santo's profile at WWE , Cagematch , Wrestlingdata , Internet Wrestling Database 

Kategorio:Meksikanoj
Kategorio:Luktistoj